Texsi tirgit n lferḥ ɣer waṭas n yiqbayliyen yettrajun s ccuq rrbaḥ deg unnar n umenzu n unbir n tizi-uzzu gar tarbaɛt n yilmezyen n leqbayel d lmuludia n wahran . taneggarut-a tessewɛar-as tagnit i JSK ur nessaweḍ ara ad d-helli rrbaḥ deg wakal-is ɣas akken ɣef umkan wis sin iɣef tettazzal. Iswiyen iɣaben di temlilit-a sexsren mačči d kra leḥsab i JSK yenwan d akken ad turar talɣuɣa tafriqit. Dtidet, tuɣal-d seg yimi n llafɛa imi di tazwara tettnadi ma ad teqqim deg uḥric amenzu acku tegguma ad terbaḥ timliliyin ama deg wakal-is ama di barra , ad d-tiniḍ d kera n uḥckul i ččan yimyurar .Tissin n KAMAL MOUASSA tbeddel udem i terbaɛt i d-iḥellan amḍiq yettuqadaren imi tuli-d JSK s amḍiq wis sin. Dacu kan lexsara i dtemger di ṣṭif ur tt-yeǧǧi ara ad kemmel deg umecwar-is akken i wata almi ula di tizi ur tessaweḍ ara ad tkemmel deg umecwar-is akken i wata almi ula di tizi ur tssaweḍ ara ad terbbeḥ sdat MCO. Wicqa ! awidukan imi tessaweḍ s amkan yecban wa, teffeɣ tidi tasemmaḍt i widi tt-iḥemlen.